Patronatele din turism și sindicatele spun că 'ordonanța trenuleț' distruge turismul românesc
Asociația Națională a Agențiilor de Turism (ANAT) protestează împotriva 'ordonanței trenuleț', pe care o consideră dăunătoare pentru turismul românesc, potrivit unui comunicat emis redacției. Patronatele din turism și sindicatele avertizează că eliminarea voucherelor de vacanță va opri sau anula investițiile în infrastructura turistică, iar proiectele de hoteluri noi și modernizate de 4 și 5 stele nu vor mai fi realizate. De asemenea, aceștia susțin că măsura ar putea duce la o scădere de 30-40% a veniturilor din turism și ar înlătura oportunitățile pentru mii de români de a avea acces la vacanțe, tratamente de recuperare sau perioade de odihnă. ANAT consideră că eliminarea voucherelor de vacanță ar putea arunca România înapoi cu 20 de ani.